laion/Wikipedia-Exotic huggingface dataset:
אלכסנדר פאל

אלכסנדר ולדימירוביץ' פאל (ברוסית: Александр Владимирович Паль; נולד ב-16 בדצמבר 1988) הוא שחקן קולנוע רוסי. צאצא של גרמנים רוסים שהתיישבו בהרי אורל בימי הדיכוי הסטליניסטי. בתחילה הוא לא תכנן להיות שחקן. הוא למד במכון GITIS בסדנה של הבמאי ליאוניד חייפץ ושיחק בהצגות תיאטרון הנוער במוסקבה ותיאטרון מאיאקובסקי. פסטיבל הסרטים הבינלאומי בסחלין - פרס השחקן הטוב ביותר (על תפקידו ב"ברית הסמרטוטים"). קינוטאבר - פרס השחקן הטוב ביותר (על תפקידו ב"ברית הסמרטוטים"). מדיה וקבצים בנושא אלכסנדר פאל בוויקישיתוף אלכסנדר פאל, ברשת החברתית אינסטגרם אלכסנדר פאל, במסד הנתונים הקולנועיים IMDb (באנגלית) Приз «Кинотавра» за лучшую мужскую роль разделили сразу четыре актёра "Александр Паль: Мне говорили: «Куда ты суёшься? В Москве куплено всё»". אורכב מ-המקור ב-2018-03-21. נבדק ב-2018-05-09. Сверхновые: Александр Паль и Юлия Александрова
ימת קונסטנץ

ימת קונסטנץ (בגרמנית: Bodensee) היא ימה גדולה על נהר הריין, לרגלי האלפים, בגבולות אוסטריה, גרמניה ושווייץ, המחולקת לשתי ימות, אחת גדולה ואחת קטנה. ימת קונסטנץ היא הימה השלישית בגודלה במרכז אירופה, לאחר אגם בלטון ואגם ז'נבה. אורך הימה הוא 63 קילומטר, ורוחבה המרבי הוא 14 ק"מ. שטח הימה משתרע על כ 539 קמ"ר. עומקה המרבי הוא 252 מטר, במרכזה (הימה העליונה). הריין נשפך לימה בכיוון דרום-מזרח דרך הימה העליונה, נכנס לימה התחתונה, ויוצא ליד הכפר שטיין אם ריין בשווייץ. הימה מספקת מים מתוקים לערים רבות בדרום גרמניה. הימה נוצרה על ידי קרחון ריין במהלך עידן הקרח. הנהרות ריין, ברגנצר אכה ודורבינר אכה נושאים אדמת סחף מהרי האלפים לימה, וכך גורמים בהדרגה להפחתת עומק הימה בדרום-מזרח. בימה שוכנים שלושה איים: מאינאו (אי הפרחים), רייכנאו ולינדאו. בצד השווייצרי, בחלקו הדרומי של האגם, מצויה העיר סנט גאלן, בתוך עמק צר ובגובה של שבע מאות מטרים מעל פני הים. ב-2001 נידוגו כ-1,000 טונות של דגה בימה בידי 150 דייגים מקצועיים. דג הטרוטה שבימה כמעט נכחד, אך הודות לפעולות שימור הוא שורד ומתרבה בצורה משמעותית. בימה פועלות מעבורות המחברות בין העיירה רומאנסהורן ורורשאך בשווייץ לעיירה פרידריכסהאפן בגרמניה, ובין הערים קונסטנץ ומרסבורג בגרמניה. הימה הוזכרה בפעם ראשונה בסביבות שנת 43 לפנה"ס על ידי הגאוגרף הרומי פומפוניוס מלה. פומפוניוס ציין כי הנהר ריין עובר דרך שתי ימות, ונתן להן את השמות הלטינים "לאכוס ונטוס" (הימה העליונה) ו"לאכוס אכרוניוס" (הימה התחתונה). פליניוס הזקן כינה את הימות "לאכוס בריגאניטוס" על שם העיר בריגאניטוס שהייתה במקום (כיום העיר ברגנץ שבאוסטריה). הימה נודעת גם בשם "הים השוובי" (das Schwäbische Meer). מדיה וקבצים בנושא ימת קונסטנץ בוויקישיתוף תמונות של הימה ימת קונסטנץ, באתר אנציקלופדיה בריטניקה (באנגלית) רם נסיעות ותיירות, באתר קונסטנץ ואגם קונסטנץ (Konstanz)
מאדן (אי, אנטארקטיקה)

האי מאדן (באנגלית: Madden Island) הוא אי מכוסה קרח, בארכיפלג מרשל, הממוקם בתוך מדף הקרח סולזברגר מול חופי ארץ מארי בירד, שבאנטארקטיקה. אורכו של האי 7 קילומטרים. האי ממוקם בין האי מודי והאי גריינדר. האי מופה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1959–1965. שמו של האי ניתן לו על ידי הוועדה המייעצת לשמות אנטארקטיים. האי נקרא על שמו של מייקל סי. מאדן (Michael C. Madden), מצי ארצות הברית, שהיה עוזר חשמלאי בתחנת בירד בשנת 1966[2]. האי מאדן באתר הסקר הגאולוגי של ארצות הברית האי מאדן באתר הגאזט האנטארקטי המשווה SCAR של ממשלת אוסטרליה תצלום לוויין של אזור האי מאדן מפת אזור האי מאדן האי מאדן באתר marineregions מחשבון מרחקים - המרחק מהאי מאדן לאתרים סמוכים זמני זריחת/שקיעת שמש/ירח מעודכנים עבור האי מאדן מזג אוויר נוכחי מעודכן באי מאדן תחזית מזג אוויר עדכנית ארוכת טווח עבור האי מאדן סטטיסטיקות מזג אוויר ונתוני מזג אוויר היסטוריים עבור האי מאדן גאזט השמות האנטארקטיים הרשמי של ארצות הברית מידע גאוגרפי והיסטורי
פרופיל שומנים

פרופיל שומנים או פרופיל ליפידים (באנגלית: Lipid profile) היא בדיקת דם, שבמסגרתה בודקים את רמות השומנים השונים שבדם כגון כולסטרול וטריגליצרידים. רמתם של השומנים בדם מושפעת בין היתר ממרכיבים גנטיים וממרכיבים סביבתיים כגון תזונה ופעילות גופנית, אורח חיים עם גורמים המגבירים סיכון כגון עישון וצריכת אלכוהול. חריגה מטווח הנורמה איננו מעיד בהכרח על מחלה. רמות גבוהות של שומנים בדם יכולות להעיד על סיכון מוגבר למחלות לב וכלי דם, איברים שונים כגון במקרה של דלקת הלבלב ומחלות אחרות. חסר שומנים יכול להעיד על סיכונים שונים, כגון הפרעות להרכבו התקין של קרום התא. לא ברור אם רמת כולסטרול נמוכה מהממוצע גורמת נזק ישיר, אך זהו ממצא שכיח במחלות מסוימות. ניטורן של רמות השומנים בדם חשוב לא רק במקרה של מבוגרים, אלא גם לילדים. רמות גבוהות אצלם, עשויות להצביע על מחלות כרוניות שאת סיבוכיהן ניתן למנוע מבעוד מועד. מצב של יתר שומנים בדם נקרא היפרליפידמיה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרופיל שומנים הוא חלק מבדיקת כימיה של הדם שבה נבדקים כ-20 כימיקלים שונים בנוזל הדם (הסרום) הנערכת לצורך הערכת מצב חילוף החומרים בגוף, אבחנת מחלות שונות, וניטור הטיפול במטופל. במבוגרים על הבדיקה להיעשות בצום של בין 8 ל-12 שעות (עשויות להיות הערות נוספות מלבד צום, למקרים ספציפיים). הצורך בצום לפני הבדיקה נובע בין היתר מפני שצריכת מזונות שונים לפני הבדיקה עלולה לגרום לתוצאה שאינה תואמת את המצב הרגיל בדם. כולסטרול כללי – (Total cholesterol) רמה גבוהה חריגה של הכולסטרול בדם נקראת היפרכולסטרולמיה ואילו רמה נמוכה חריגה נקראת היפוכולסטרולמיה. ליפופרוטאין בעל צפיפות נמוכה המכונה גם כולסטרול "רע" – (LDL cholesterol) ליפופרוטאין בעל צפיפות גבוהה המכונה גם כולסטרול "טוב" – (HDL Cholesterol) טריגליצרידים – (Triglycerides) השמנה הפרעה בשומני הדם, באתר ויקירפואה. בדיקת כולסטרול (בדם), באתר מכבי שירותי בריאות בדיקת פרופיל שומנים (Lipid Profile), באתר שירותי בריאות כללית הנחיות ישראליות לטיפול בדיסליפידמיה, אוגוסט 2020, המכון לאיכות ברפואה. ד"ר איתי גל, מדריך ynet: בדיקת כימיה של הדם, באתר ynet, 4 ביוני 2003 Low-density lipoprotein High-density lipoprotein רמות גבוהות של טריגליצרידים בדם עלולות לגרום לדלקת של הלבלב הבהרה: המידע בוויקיפדיה נועד להעשרה בלבד ואינו מהווה ייעוץ רפואי. ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
עודד המאירי

עודד המאירי (נולד בשנת 1955) הוא פוליטיקאי ואיש עסקים, ראש עיריית צפת העשירי בין השנים 2001–2003. המאירי נולד בשנת 1955 לנעים ושושנה המאירי והוא דור שביעי בצפת. אביו היה פעיל בית"ר וממפקדיה והיה גם מפקד באצ"ל בצפת בתקופת המנדט הבריטי על ארץ ישראל. לפני הקריירה הפוליטית, המאירי היה איש עסקים, יזם וקבלן בנייה. בשנת 2016 הוטל עליו עונש מאסר בפועל של שמונה חודשים בגין עבירות שוחד, מרמה והפרת אמונים שבהן הודה בשנת 2006 (ולאחר מכך חזר בו). המאירי הוא מנכ"ל חברת בנייה מאז שנות השמונים והוא עומד בראשה עד היום. ע"פ כתב האישום שהוגש נגדו, בספטמבר 1998 נפגשו מאיר ביטון, המאירי וראש הממשלה ויו"ר הליכוד דאז, בנימין נתניהו. נושא הפגישה היה קידום ענייניו הפוליטיים של המאירי. בפגישה סוכם כי שאיפתם תהייה להציב את המאירי בתפקיד בעירייה המשפיע ומחליט בענייני תכנון ובנייה בצפת. בבחירות לרשויות המקומיות שהתקיימו בנובמבר 1998 המאירי הוצב במקום השני ברשימת הליכוד למועצת העיר צפת. הרשימה קיבלה שני מנדטים והמאירי נבחר לכהן כחבר מועצה. לאחר הבחירות מונה על ידי ראש העיר הנבחר, יוסף עוז לסגן ומ"מ ראש העיר והממונה על תחומי התשתיות והתיירות. במסגרת סיכום בין עוז והמאירי, סוכם שבמרץ 2001 המאירי ימונה לראשות העיר. ואכן כך קרה והמאירי מונה לראשות העיר וליו"ר הוועדה לתכנון ובנייה של עיריית צפת, וזאת מבלי לחשוף את עניינו האישיים בחברת הבנייה שהוא מנהל. בבחירות בשנת 2003 הפסיד בסיבוב השני לישי מימון מהמפד"ל, ורשימת הליכוד בראשותו קיבלה 2 מנדטים. בבחירות 2008 התמודד ברשימה עצמאית בשם "צפת אחת" וגם התמודד מטעמה על ראשות העיר. המאירי הפסיד בבחירות לראשות העיר ורשימתו לא עברה את אחוז החסימה. מאז לא חזר לפוליטיקה. בינואר 2016 הורשע בעבירות שוחד, מרמה והפרת אמונים לאחר משפט ארוך שהתנהל במשך כ-14 שנים ועסקת טיעון שהמאירי חתם עליה ולאחר מכן חזר בו. המאירי נידון לשמונה חודשי מאסר בפועל, קנס של 150,000 ש"ח (או 50 ימי מאסר בפועל תמורתו) ו-10 חודשי מאסר על תנאי למשך 3 שנים. המאירי ערער לבית המשפט המחוזי וביולי אותה שנה קוצצו חודשיים ממאסרו. המאירי גם ערער לבית המשפט העליון אך ערעורו שם נדחה. המאירי שוחרר לאחר שישה חודשי מאסר. שמונה חודשי מאסר בפועל לראש העיר צפת לשעבר, באתר צפת.נט, ‏2016-01-21 קוצר מאסרו של ראש עיריית צפת לשעבר, באתר צפת.נט, ‏2016-07-05
האי מאדן

האם התכוונתם ל... אנטארקטיקה מאדן (אי, אנטארקטיקה) – אי בארכיפלג מרשל, בארץ מרי בירד שבאנטארקטיקה קנדה מאדן (אי, מניטובה) – אי בפרובינציית מניטובה שבקנדה
ספוילר (סדרת טלוויזיה)

ספוילר (ברוסית: Спойлер) היא סדרת טלוויזיה רוסית מסוגת המותחן הפוליטי בכיכובם של אולג מנשיקוב, מקסים מאטבייב, סבטלנה חודצ'נקובה ויוליה סניגיר. כדי לנצח בבחירות נעזר המושל ב"ספוילר" – מועמד שחייב לגנוב קולות מהמתחרה העיקרי, אך לא לנצח. מועמד כזה הוא אנדריי אובולנסקי – איש עסקים מתקדם וישר. המשחק הפוליטי הגדול מתחיל, אך תוצאותיו אינן צפויות. אולג מנשיקוב – המושל מקסים מאטבייב – אולג אובלונסקי סבטלנה חודצ'נקובה יוליה סניגיר אלכסיי גוסקוב ארטיום מיכאלקוב אנטולי קוט ולדימיר סטקלוב זו דרמה פוליטית שמספרת על הבחירות למושלים ברוסיה עם כל מה שנלווה לזה: תככים של הממשלה, עימותים מפלגתיים, מלחמות מידע ועוד. לא קיבלתי הנאה כזו מעבודה על טקסט הרבה מאוד זמן ונראה שיצאנו עם תרחיש חזק מאוד. — סרגיי מינאייב, יוצר הסדרה את התסריט לסדרה כתב הסופר סרגיי מינאייב, שכתב גם את הסרטים "סלפי" ואת הסרטים "נטול נשמה" ו"נטול נשמה 2", שאמר שרצה לכתוב את הגרסה הרוסית ל"בית הקלפים". לתפקידים בסדרה לוהקו מיטב שחקני הקולנוע והטלוויזיה כאולג מנשיקוב, מקסים מאטבייב, סבטלנה חודצ'נקובה, אלכסיי גוסקוב, ארטיום מיכאלקוב, אנטולי קוט וולדימיר סטקלוב. את הפקת הסדרה הזמינה kinopoisk.ru עבור שירות הסטרימינג שלה kinopoisk HD (‏КиноПоиск HD). "ספוילר", במסד הנתונים הקולנועיים IMDb (באנגלית) "ספוילר", במסד הנתונים הקולנועיים KinoPoisk (ברוסית) "ספוילר", באתר kinopoisk.ru «КиноПоиск HD» рассказал о премьерах сезона. Среди них — политический триллер «Спойлер» по сценарию Сергея Минаева "ספוילר" באתר vokrug.tv
הר מריה (איי פוקלנד)

הר מריה (באנגלית: Mount Maria) הוא הר בהרי הורנבי, באי פוקלנד המערבי שבאיי פוקלנד. גובהו של ההר 658. מטרים מעל פני הים. ההר הוא ההר הגבוה ביותר בהרי הורנבי, והפסגה השנייה בגובהה באי פוקלנד המערבי (הפסגה הגבוהה ביותר היא הר אדם). העיר פורט הווארד שוכנת לרגלי ההר. הפסגה (כמו גם ההרים הגבוהים האחרים באיי פוקלנד - שגובהם עולה על 610 מטרים) הייתה מעוטרת קרחונים בעבר, וכיום יש בה קרקסים קרחוניים, שבבסיסיהם אגמים קרחוניים, וכן לרגלי הפסגה מצויות מורנות. פסגת הר מריה, ממוקמת 5 קילומטרים מהעיר הסמוכה -פורט הווארד, ולכן היא יעד לטיולים בסמוך לעיר. • Will Wagstaff, Falkland Islands, P 129 מפת אזור הר מריה הר מריה באתר peakery (מרחקים לאתרים סמוכים) תחזית מזג אוויר עדכנית ארוכת טווח עבור הר מריה (לפי גבהים) הר מריה באתר mindat גאזט שמות אתרי אמריקה הדרומית הרשמי של ארצות הברית בספר "Falkland Islands" מאת "Will Wagstaff", המפורט בפסקת "לקריאה נוספת", מצוין כי גובהו של ההר 660 מטרים מעל פני הים מידע גאוגרפי מידע למטיילים באיי פוקלנד
Marvin & Chardonnay

Marvin & Chardonnay הוא סינגל שהוקלט על ידי הראפר האמריקאי ביג שון, מתוך אלבום הבכורה שלו, Finally Famous, בשיתוף הראפרים האמריקאים קניה וסט ורוסקו דאש (אנ'). השיר יצא לאור ב-12 ביולי 2011, על ידי חברות התקליטים GOOD Music ודאף ג'אם, כסינגל השני מתוך האלבום. השיר נכתב על ידי ביג שון, קניה וסט, רוסקו דאש ופופ ונסל והופק על ידי ונסל, בשיתוף עם מייק דין. השיר נשלח לתחנות הרדיו האורבניות העכשוויות ב-12 ביולי 2011 ולרדיו הקצבי ב-26 ביולי 2011. בפזמון השיר, רוסקו דאש מתייחס לזמר ה-R&B והסול מרווין גיי והיין הלבן שרדונה. השיר נקרא במקור "Marvin Gaye & Chardonnay". הווידאו קליפ הרשמי של השיר הוקרן לראשונה ב-7 בספטמבר 2011 ב-Vevo. הקליפ בוים על ידי הייפ ויליאמס (אנ'). נכון לאוקטובר 2020, הוא עומד על כ-10 מיליון צפיות. השיר הופיע לראשונה במקום ה-88 במצעד הבילבורד הוט 100 של 5 באוגוסט 2011. בשבוע של 8 באוקטובר 2011, הגיע השיר לשיאו במקום ה-32. ב-23 בספטמבר 2014, העניק איגוד תעשיית ההקלטות האמריקאי את תואר הפלטינה לשיר, על מכירות של למעלה ממיליון עותקים בארצות הברית. מידע על הסינגל "Marvin & Chardonnay" באתר מיוזיק בריינז סרטון השיר "Marvin & Chardonnay" באתר יוטיוב ביג שון, קניה וסט, רוסקו דאש, פופ ונסל Top 40 Rhythmic Future Releases | R&B Song and Hip-Hop Music Release Dates | ..., All Access (באנגלית) Big Sean Performs "Marvin Gaye & Chardonnay" With Kanye West, Debuts Two New Tracks | Get The Latest Hip Hop News, Rap News & Hip Hop Album Sales | HipHop DX, web.archive.org, ‏2011-12-13 Big Sean - Marvin & Chardonnay ft. Kanye West, Roscoe Dash (Official Music Video), סרטון באתר יוטיוב (אורך: 3:42) The Hot 100 Chart, Billboard The Hot 100 Chart, Billboard Gold & Platinum, RIAA (באנגלית) ®R&R :: Going For Adds™ :: Urban, web.archive.org, ‏2012-03-16 ®R&R :: Going For Adds™ :: Rhythmic, web.archive.org, ‏2012-03-31
הר אדם (איי פוקלנד)

הר אדם (באנגלית: Mount Adam) או הר אינדפנסיה או הר בופור (בספרדית : Monte Independencia או Monte Beaufort) הוא הר באי פוקלנד המערבי שבאיי פוקלנד. ההר הוא חלק מרכס הרי היל קוב. גובהו של הר אדם 700 מטרים מעל פני הים. ההר הוא ההר הגבוה ביותר באי פוקלנד המערבי, והשני בגובהו באיים; ההר הגבוה באיי פולקנד הוא הר אוסבורן, שגובהו 705 מטרים מעל פני הים. בפסגת ההר מצויים שרידי קרקסים קרחוניים - שרידים לקרחונים אשר כיסו בעבר את ההרים. • Will Wagstaff, Falkland Islands, P 129 הר אדם באתר peakbagger תרשים הנוף הנשקף מהר אדם באתר peakvisor הר אדם באתר peakery (מרחקים לאתרים סמוכים) מפת אזור הר אדם מזג אוויר נוכחי מעודכן בהר אדם תחזית מזג אוויר עדכנית ארוכת טווח עבור הר אדם סטטיסטיקות מזג אוויר ונתוני מזג אוויר היסטוריים עבור הר אדם מידע גאוגרפי מידע המופיע ספר "Falkland Islands" מאת "Will Wagstaff", המפורט בפסקת "לקריאה נוספת"
הר אדם

האם התכוונתם ל... אנטארקטיקה הר אדם (אנטארקטיקה) – הר בהרי האדמירליות בארץ ויקטוריה שבאנטארקטיקה איי פוקלנד הר אדם (איי פוקלנד) – הר בהרי הורנבי באי פוקלנד המערבי שבאיי פוקלנד אוסטרליה הר אדם (אוסטרליה המערבית) – הר במחוז ילגרן, במדינת אוסטרליה המערבית שבאוסטרליה סרי לנקה הר אדם (סרי לנקה) – הר במרכז האי של סרי לנקה ארצות הברית הר אדם (ניו יורק) – הר במחוז אורנג' במדינת ניו יורק שבארצות הברית קנדה הר אדם (קולומביה הבריטית) – הר באי ונקובר בפרובינציית קולומביה הבריטית שבקנדה הר אדם (נובה סקוטיה) – הר בפרובינציית נובה סקוטיה שבקנדה
כיכר א-תחריר

האם התכוונתם ל... כיכר תחריר (קהיר) – כיכר השחרור בקהיר כיכר תחריר (בגדאד) – כיכר השחרור בבגדאד כיכר החוקה
רמקול (סרט)

רמקול (ברוסית: Громкая связь) הוא סרט קומדיה רוסי משנת 2019 בהפקת חברת Kvartet I, המשמש כעיבוד מחודש של הסרט האיטלקי "זרים מושלמים". הסרט הוקרן בבתי הקולנוע ב-14 בפברואר 2019. ב-17 בדצמבר 2020 יצא סרט המשך בשם "משוב", בכיכובם של גיבורי הסרט הראשון ובבימויו של נוז'ני. בשיא הקיץ, שלושה חברים ותיקים (שניים מהם עם נשותיהם; החברה החדשה של השלישי, רווק זקן, למרבה הצער, חולה) יוצאים לסוף השבוע אל החבר הרביעי ואשתו, לבית הכפרי שלהם, בית ענק ונעים בפרברים. ארבעתם חברים כבר למעלה משלושים שנה. במהלך ארוחת הערב, בשיחת שולחן, הם מצהירים שהם יודעים הכל אחד על השני ובתגובה להקנטה המשותפת של הנשים, הם מצהירים בביטחון כי אין להם סודות מנשותיהם. ואז המארחת, פסיכולוגית במקצועה, מזמינה את האורחים לשחק במשחק מצחיק במקום "הרוצח": יש להניח את הטלפונים הניידים על השולחן, לענות על כל השיחות ברמקול ולהקריא הודעות SMS שיתקבלו בקול. והקומדיה מתחילה להתפתח במהירות לדרמה שיש לה כל סיכוי להפוך לטרגדיה... אלכסנדר דמידוב - דמיטרי לאוניד באראץ - ואדים גריבקוב אנסטסיה אוקולובה - קטיה, אשתו של ואדים רוסטיסלב חאיט - בוריס אירינה גורבאצ'ובה - אלינה, אשתו של בוריס קאמיל לארין - לב, כירורג מריה מירונובה - יבה, פסיכולוגית, אשתו של לב ורוניקה קורניינקו - סוניה, בתם של לב ויבה הסרט זכה לביקורות ממוצעות ממבקרי הקולנוע. יקטרינה אלכסייבה מאינטרמדיה כתבה: “הסרט התגלה כדרמטי יותר ופחות אקסצנטרי ממה שניתן היה לצפות לאור העלילה, הרקע האיטלקי וההומור המסחרי של הרביעייה. ובזה, ככל הנראה, זכותו של הבמאי אלכסיי נוז'ני, שעבורו זוהי העבודה השלישית באורך מלא ומעין מבחן אחרי ההצלחה של "אני מרזה". הוא עבר את המבחן כמעט באופן מושלם ומיצב את עצמו כאחד היוצרים הטובים ביותר של הקומדיה החכמה המודרנית". "רמקול", במסד הנתונים הקולנועיים IMDb (באנגלית) "רמקול", במסד הנתונים הקולנועיים KinoPoisk (ברוסית) רמקול, 2019 באתר kinoafisha.info «Квартет И» выпустит новый фильм в феврале 2019 года. // רי"א נובוסטי, 25.05.2018 «Квартет И» объявил о съёмках нового фильма // Газета.ру, 25.05.2018 «Квартет И» снимает ремейк итальянского фильма «Идеальные незнакомцы» // Петербургский дневник, 28.05.2018 «Громкая связь» (2019) // Film.ru "Рецензия на фильм «Громкая связь»: Всё тайное всегда становится явным" (ברוסית). InterMedia. נבדק ב-2019-02-27.
טקס פרסי לורנס אוליבייה 1981

טקס פרסי איגוד תיאטראות וסט אנד לשנת 1981 נערך בלונדון על ידי האיגוד של תיאטרון לונדון, כהוקרה על הישגים בתיאטראות וסט אנד. השם הוחלף ל"פרס לורנס אולבייה" בטקס של 1984. הפקות הבאות היו מועמדות למספר פרסים: 6: "קאטס" 3: "ברנום", "ילדים חורגים לאלוהים", "המלט", One Mo' Time ו"בית הזונות הקטן הטוב ביותר בטקסס" 2: Anyone for Denis,‏ Dances of Albion, "סיפורי הופמן", Man and Superman,‏ On the Razzle,‏ Passion Play,‏ Present Laughter,‏ Quartermaine's Terms,‏ Steaming,‏ The Mitford Girls,‏ The Provoked Wife ו-Translations ההפקות הבאות זכו במספר פרסים: 3: "ילדים חורגים לאלוהים" 2: "קאטס" זוכי פרס אוליבייה 1981
ג'ון גרונוסקי

ג'ון אוסטין גרונוסקי הבן (באנגלית: .John Austin Gronouski Jr;‏ 26 באוקטובר 1919 – 7 בינואר 1996) היה פוליטיקאי ודיפלומט אמריקאי, שכיהן כמנהל הכללי של דואר ארצות הברית בשנים 1963–1965 ולאחר מכן ועד 1968 כשגריר ארצות הברית בפולין. ג'ון גרונוסקי נולד בדנבאר, ויסקונסין להורים ממוצא אירי ופולני, מרי (לבית ריילי) וג'ון אוסטין גרונוסקי האב. ב-1942 הוא סיים את לימודיו באוניברסיטת ויסקונסין–מדיסון. במלחמת העולם השנייה הוא התגייס לחילות האוויר של צבא ארצות הברית, שם הוא שירת כנווט והשתחרר באוקטובר 1945. בינואר 1948 נשא גרונוסקי לאישה האת מרי לואיז מץ. לזוג נולדו שתי בנות. ב-1947 הוא סיים לימודי תואר שני באוניברסיטת ויסקונסין וב-1955 הוא סיים שם לימודי תואר דוקטור. ב-1952 הוא התמודד בבחירות לסנאט של ארצות הברית מול ג'וזף מקארתי, שניצח בבחירות. ב-1959 הצטרף גרונוסקי למחלקת ההכנסות של ויסקונסין ומונה כמנהל של ועדת סקר ההכנסות. ב-1960 מונה גרונוסקי כנציב המיסוי של מדינת ויסקונסין. גרונוסקי היה מתומכיו של ג'ון פיצג'רלד קנדי במסע הבחירות שלו לנשיאות. ב-1963 הוא מונה כמנהל הכללי של דואר ארצות הברית, וכך היה לאמריקאי הראשון ממוצא פולני שכיהן כחבר בקבינט של ארצות הברית. כמנהל הכללי של הדואר הוא קידם את שיטת המיקוד בן חמש הספרות ופעל לשים קץ לאפליה הגזעית כנגד עובדי הדואר. לאחר עזיבתו את הקבינט ב-2 בנובמבר 1965 מינה אותו הנשיא לינדון ג'ונסון כשגריר ארצות הברית בפולין. ב-1969, עם כניסתו לנשיאות של ריצ'רד ניקסון, היה גרונוסקי לדקאן המייסד של בית הספר ליחסי ציבור על שם לינדון ג'ונסון באוניברסיטת טקסס באוסטין. בתפקיד זה הוא שימש עד 1974. הוא היה חבר בוועדת אייזנהאואר לשידורי רדיו בינלאומיים ויושב ראש מועצת השידורים הבינלאומית (Board for International Broadcasting) בתקופת נשיאותו של ג'ימי קרטר. לאחר פרישתו חי גרונוסקי בגרין ביי, ויסקונסין. ג'ון גרונוסקי נפטר בגרין ביי ב-7 בינואר 1996. הוא נטמן בבית הקברות הקתולי שבעיר. מדיה וקבצים בנושא ג'ון גרונוסקי בוויקישיתוף ג'ון גרונוסקי, באתר "Find a Grave" (באנגלית) "John A. Gronouski (1963)". Miller Center of Public Affairs. 2016-10-04. "Gronouski, John".
אסטבן גוטפריד

אסטבן גוטפריד (נולד ב-31 במרץ 1965) הוא במאי תיאטרון, תסריטאי, מחזאי ושחקן ישראלי. אסטבן גוטפריד נולד וגדל בבואנוס איירס בירת ארגנטינה בשנת 1965. בשנת 1983 עלה לישראל. לאחר עלייתו לארץ החל ללמוד משחק בסטודיו למשחק ניסן נתיב, וסיים לימודיו בהצלחה ב-1988. באותה שנה שיחק בהצגה "לא סמים עליכם" שכתב פיני עדן וביימה אורני זקס. לאחר לימודיו פנה לקריירת בימוי וכתיבת מחזות תיאטרון, ב-1990 כתב וביים את "הבשורה על פי קריסטין" שהעלתה בפסטיבל עכו לתיאטרון אחר, ב-1991 כתב וביים את ההצגה "ציונה לא תשאלי" וזכה בפרס הבימוי המצטיין בפסטיבל עכו. ב-1992 כתב וביים את "מלחמת מגן ביצים" בתיאטרון הקאמרי וב-1997 כתב וביים את "לאלו", בכיכובם של אודיה קורן, אביגיל אריאלי, ערן איוניר ודוד קיגלר. ההצגה עלתה בפסטיבל עכו והוצגה לאחר מכן ברפרטואר התיאטרון הלאומי הבימה באותה שנה. בשנת 1993 כתב את התסריט של סרט הקולנוע המצליח "נקמתו של איציק פינקלשטיין" יחד עם במאי הסרט, אנריקה רוטנברג. בנוסף, גוטפריד גם שיחק בסרט לצד משה איבגי, דבורה קידר ושמיל בן ארי. הסרט נחל הצלחה, ובטקס פרסי אופיר לאותה שנה גרף שבעה פרסים, ביניהם פרס הסרט הטוב ביותר. גוטפריד זכה בשני פרסים, בקטגוריית התסריטאות ובקטגוריית המשחק המשני. בשנת 1995 המשיך גוטפריד לכתוב תסריטים, בעיקר לסדרות הטלוויזיה "בת ים-ניו יורק" בשנת 1995, ול"המוסד", סדרת הטלוויזיה בכיכובו של גיל פרנק. לאחר מכן כתב תסריטים ל"שולחן ארוך", "פריים טיים", "קפיצה קטנה לסופר" ולתוכניות הבידור "מרגול" ו"חנה לסלאו". בשנת 2002 ביים את הערב הרב תחומי "קהלת -הקאמבק", ובשנת 2004 כתב את סדרת הטלוויזיה ללימוד ספרדית "ויוה אל אספניול", לערוץ ויוה. גוטפריד לא זנח את קריירת המשחק שלו ושיחק בהצגות "הבן של לוי", "המתלבט", "סקסודוס", "אולפן למתחילים", "סינדרלה" ו"רואים עולם" בקאמרי, בתיאטרון חיפה, בפסטיבל עכו ובתיאטרון הסימטה. כמו כן, שיחק בהצגה "מלחמת מגן ביצים" אותה גם כתב וביים. ב-1996 שחק ב"סוכרייה מאיש זר", ובמהלך השנים שחק ב"שולחן ארוך", בסדרת המערכונים "זהו זה!", ב"המוסד", "מרגול" וב"אנטונלה בישראל". בשנת 2004 שחק בסדרת הטלוויזיה "צימרים". בנוסף שיחק בסרטים "חלומו של הנרי" של איתן גרין, "בני בני ילד רע", ובשנת 2005 שיחק בסרט הטלוויזיה "כמו דג בלי מים". ב-2004 היה בין מקימי בית תפילה ישראלי, הקהילה היהודית הליברלית הראשונה בתל אביב שאינה משתייכת לזרם כלשהו ומשלבת בין תרבות ישראלית ומסורת יהודית. ב-2022 שיחק בסדרה "המפקדת" את אביה של נועה (אלונה סער). אסטבן גוטפריד, במיזם "אישים" לתיעוד היצירה הישראלית אסטבן גוטפריד, במסד הנתונים הקולנועיים IMDb (באנגלית) אסטבן גוטפריד, בארכיון הבימה
כרטיס ליל כל הקדושים

כרטיס ליל כל הקדושים (באנגלית: Halloween card) הוא כרטיס ברכה המשויך לחג העממי ליל כל הקדושים. מקורם של כרטיסי ליל כל הקדושים הוא משנות ה-90 של המאה ה-19 בארצות הברית, בעוד שיא הפופולריות שלהם נראתה בתחילת המאה העשרים. עד בואו של הטלפון הנייח, לכרטיסי ליל הקדושים היה שימוש דומה כמו של כרטיסי חג המולד וכרטיסי יום הולדת. כיום, כרטיסים רבים מוענקים ונמכרים בתור מזכרות. ההתייחסות הראשונים לכרטיס ליל כל הקדושים הופיעה בכרך הרביעי של מגזין הבית והאמנות של "אינגאל", שפורסם בשנת 1891. הכרטיס הופיע במאמר "Domestic Helps for the Home", מאת לורה ויליס לתרופ. כרטיסי ליל כל הקדושים הראשונים הציגו בתוכם נושאים הקשורים לחג, בדומה לגלויות של חג הפסחא וכרטיסי חג המולד. בערך משנת 1900 עד 1915, היה בארצות הברית סחר רב בכרטיסי ליל הקדושים; סחר שכונה כ"שיגעון הכרטיסים". עד שנת 1909 ייצרה חברת המזכרות של ניו יורק 12 עיצובים של כרטיסי ליל כל הקדושים. הפופולריות של כרטיסי ליל כל הקדושים הצטלבה עם זו של כרטיסי חג המולד, עד שנת 1930 לערך. בשנה זו, הטלפונים היו מצויים בבתים רבים והדבר היווה תחליף לכרטיסים השונים. כרטיסי דואר בנושא ליל כל הקדושים נמכרו בסניפי דואר ויוצרו על ידי מדפסות פרטיות בחנויות כלליות. הסחר בכרטיסים באותה העת היה נפוץ בעיקר בקרב נשים ממעמד הביניים. מתוך למעלה מ-3,000 הכרטיסים שהופצו בארצות הברית בתקופה זו, רבים מהם הציגו ציורים של מכשפות, דלועים וגובלינים עם כיתובים שונים בהם יש אזכור לחג עצמו. חלק נוסף מתוכם הציג ניבויי עתידות, משפטים רומנטיים ומשפטי חיזור שונים. בנוסף לכך, הודפסו כרטיסים על גבי חומרים שונים. בין היתר, הופצו כרטיסי ליל הקדושים שהציגו בתוכם תמונות גזעניות. הדבר עורר מחלוקת היות שהוצגו בחלקם תמונות של ילדים שחורים. מדיה וקבצים בנושא כרטיס ליל כל הקדושים בוויקישיתוף Lathrop 1891, p. 501. Shank 2004, p. 171. Williams 2017, p. 13. Shank 2004, p. 128. Morton 2003, p. 154. Williams 2017, p. 33. Andrews 2012, p. 106. Shank 2004, p. 185.
Scream (אלבום של מייקל ג'קסון)

Scream הוא אלבום אוסף של הזמר האמריקאי מייקל ג'קסון. האלבום יצא לאור ב-29 בספטמבר 2017 דרך חברות התקליטים אפיק רקורדס וסוני מיוזיק אנטרטיינמנט. האלבום מכיל שירים של ג'קסון באווירת ליל כל הקדושים. זה הוא האלבום ה-11 שיצא מאז פטירתו של ג'קסון ב-25 ביוני 2009. מידע על האלבום Scream באתר MusicBrainz האלבום Scream באתר יוטיוב מידע על Scream, באתר המצעד האוסטרי, ארכיון מידע על Scream, באתר המצעד האיטלקי, ארכיון מידע על Scream, באתר המצעד הגרמני מידע על Scream, באתר המצעד הספרדי מידע על Scream, באתר המצעד הפורטוגזי, ארכיון מידע על Scream, באתר המצעד הפיני מידע על Scream, באתר המצעד הצרפתי, ארכיון